CELEX: 32006D0558
Language: lt
Date: 1154476800000
Title: 2006/558/EB: 2006 m. rugpjūčio 2 d.  Komisijos sprendimas, atnaujinantis Europos bendrijos vardu veikiančios Prancūzijos Respublikos Vyriausybės ir Jo Šviesybės Monako Kunigaikščio Vyriausybės piniginio susitarimo priedus

10.8.2006   
            
            
               LT
            
            
               Europos Sąjungos oficialusis leidinys
            
            
               L 219/23
            
         
      KOMISIJOS SPRENDIMAS
   
   2006 m. rugpjūčio 2 d.
   atnaujinantis Europos bendrijos vardu veikiančios Prancūzijos Respublikos Vyriausybės ir Jo Šviesybės Monako Kunigaikščio Vyriausybės piniginio susitarimo priedus
   (2006/558/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ir ypač į jos 111 straipsnio 3 dalį,
   atsižvelgdama į 2001 m. gruodžio 24 d. Europos bendrijos vardu veikiančios Prancūzijos Respublikos Vyriausybės ir Jo Šviesybės Monako Kunigaikščio Vyriausybės piniginį susitarimą (1), ypač į jo 11 straipsnio 3 ir 5 dalis,
   kadangi:
   
               (1)
            
            
               Europos bendrijos vardu veikiančios Prancūzijos Respublikos Vyriausybės ir Jo Šviesybės Monako Kunigaikščio Vyriausybės piniginio susitarimo (toliau – Piniginis susitarimas) 11 straipsnio 2 dalyje reikalaujama, kad Monako Kunigaikštystė, įgyvendindama tam tikrus Bendrijos teisės aktus, susijusius su kredito įstaigų veikla ir riziką ribojančia priežiūra bei mokėjimo ir vertybinių popierių atsiskaitymo sistemų sisteminės rizikos prevencija, taikytų Prancūzijos priimtas priemones. Šie teisės aktai yra išvardyti Susitarimo A priede. Keli iš A priede išvardytų teisės aktų buvo iš dalies pakeisti, todėl iš dalies keičiantys teisės aktai turėtų būti įtraukti į tą priedą. Taip pat buvo priimti keli nauji Bendrijos teisės aktai, kurie priklauso Piniginio susitarimo 11 straipsnio 2 dalies taikymo sričiai, todėl tie teisės aktai turėtų būti įtraukti į A priedą.
            
         
               (2)
            
            
               2001 m. rugsėjo 27 d. Europos Parlamento ir Tarybos direktyva 2001/65/EB, iš dalies keičianti Tarybos direktyvas 78/660/EEB, 83/349/EEB ir 86/635/EEB dėl vertinimo taisyklių rengiant tam tikrų bendrovių, taip pat bankų ir kitų finansų įstaigų metinę ir konsoliduotą atskaitomybę (2), yra susijusi su kredito įstaigų veikla ir priežiūra ir iš dalies keičia Tarybos direktyvą 86/635/EEB (3), kuri jau yra įrašyta A priede. Todėl ši direktyva priklauso Piniginio susitarimo 11 straipsnio 2 dalies taikymo sričiai ir turėtų būti įtraukta į A priedą.
            
         
               (3)
            
            
               2003 m. birželio 18 d. Europos Parlamento ir Tarybos direktyva 2003/51/EB, iš dalies keičianti Tarybos direktyvas 78/660/EEB, 83/349/EEB, 86/635/EEB ir 91/674/EEB dėl tam tikrų tipų bendrovių, bankų ir kitų finansų įstaigų bei draudimo įmonių metinės finansinės atskaitomybės ir konsoliduotos finansinės atskaitomybės (4) yra susijusi su kredito įstaigų veikla ir priežiūra ir taip pat iš dalies keičia Direktyvą 86/635/EEB. Todėl ši direktyva priklauso Piniginio susitarimo 11 straipsnio 2 dalies taikymo sričiai ir taip pat turėtų būti įtraukta į A priedą.
            
         
               (4)
            
            
               2002 m. birželio 6 d. Europos Parlamento ir Tarybos direktyva 2002/47/EB dėl susitarimų dėl finansinio įkaito (5) yra susijusi su vertybinių popierių atsiskaitymo sistemų sisteminės rizikos prevencija. Todėl ši direktyva priklauso Piniginio susitarimo 11 straipsnio 2 dalies taikymo sričiai ir taip pat turėtų būti įtraukta į A priedą.
            
         
               (5)
            
            
               2002 m. gruodžio 16 d. Europos Parlamento ir Tarybos direktyva 2002/87/EB dėl finansiniam konglomeratui priklausančių kredito įstaigų, draudimo įmonių ir investicinių firmų papildomos priežiūros ir iš dalies keičianti Tarybos direktyvas 73/239/EEB, 79/267/EEB, 92/49/EEB, 92/96/EEB, 93/6/EEB ir 93/22/EEB bei Europos Parlamento ir Tarybos direktyvas 98/78/EB ir 2000/12/EB (6) yra susijusi su kredito įstaigų veikla ir priežiūra. Todėl ši direktyva priklauso Piniginio susitarimo 11 straipsnio 2 dalies taikymo sričiai ir taip pat turėtų būti įtraukta į A priedą.
            
         
               (6)
            
            
               2004 m. balandžio 21 d. Europos Parlamento ir Tarybos direktyva 2004/39/EB dėl finansinių priemonių rinkų, iš dalies keičianti Tarybos direktyvas 85/611/EEB, 93/6/EEB ir Europos Parlamento ir Tarybos direktyvą 2000/12/EB bei panaikinanti Tarybos direktyvą 93/22/EEB (7), yra susijusi su kredito įstaigų veikla ir priežiūra. Todėl ši direktyva priklauso Piniginio susitarimo 11 straipsnio 2 dalies taikymo sričiai ir taip pat turėtų būti įtraukta į A priedą.
            
         
               (7)
            
            
               2006 m. balandžio 5 d. Europos Parlamento ir Tarybos direktyva 2006/31/EB, iš dalies keičianti Direktyvą 2004/39/EB dėl finansinių priemonių rinkų dėl tam tikrų galutinių terminų (8), iš dalies keičia Direktyvą 2004/39/EB. Todėl ji taip pat turėtų būti įtraukta į A priedą.
            
         
               (8)
            
            
               Šiuo metu vienas A priede nurodytas teisės aktas turėtų būti iš to priedo išbrauktas. 1997 m. sausio 27 d. Europos Parlamento ir Tarybos direktyva 97/5/EB dėl tarptautinių kreditinių pervedimų (9) pirmiausia skirta vartotojų apsaugos klausimams, todėl nepriklauso Piniginio susitarimo 11 straipsnio 2 dalies taikymo sričiai.
            
         
               (9)
            
            
               Piniginio susitarimo 11 straipsnio 4 dalyje reikalaujama, kad Monako Kunigaikštystė priimtų priemones, lygiavertes valstybių narių naudojamoms priemonėms, taikydama Bendrijos teisės aktus, būtinus Piniginio susitarimo įgyvendinimui. Šie teisės aktai yra išvardyti Susitarimo B priede. 2001 m. gegužės 28 d. Tarybos pamatinis sprendimas 2001/413/TVR, skirtas kovai su sukčiavimu negrynosiomis mokėjimo priemonėmis ir jų klastojimu (10), yra skirtas pasiekti ir užtikrinti nuostatų, garantuojančių visų mokėjimo priemonių eurais apsaugą, nuoseklumą. Šis sprendimas priklauso Piniginio susitarimo 9 straipsnio dėl kovos su sukčiavimu ir klastojimu, pirmiausia šiuolaikinėse bankininkystės sistemose, taikymo sričiai. Pamatinį sprendimą 2001/413/TVR būtina įtraukti pirmiausia visiškai baigiant užtikrinti apsaugą, kurią užtikrina 2000 m. gegužės 29 d. Tarybos pamatinis sprendimas 2000/383/TVR dėl apsaugos nuo padirbinėjimo griežtinimo kriminalinėmis bausmėmis ir kitokiomis sankcijomis ryšium su euro įvedimu (11), kuris minimas Piniginio susitarimo 9 straipsnyje. Todėl šis sprendimas būtinas Piniginio susitarimo įgyvendinimui ir turėtų būti įtrauktas į Susitarimo B priedą.
            
         
               (10)
            
            
               2004 m. gruodžio 6 d. Tarybos reglamentas (EB) Nr. 2182/2004 dėl į euro monetas panašių medalių ir žetonų (12), yra skirtas užkirsti kelią medalių ir žetonų naudojimui mokėjimams eurais ir taip pat priklauso Piniginio susitarimo 9 straipsnio taikymo sričiai. Todėl šis sprendimas būtinas Piniginio susitarimo įgyvendinimui ir taip pat turėtų būti įtrauktas į Susitarimo B priedą.
            
         
               (11)
            
            
               Todėl reikėtų atitinkamai pakeisti Piniginio susitarimo priedus. Siekiant aiškumo reikėtų pakeisti visus priedus.
            
         
               (12)
            
            
               Monako valdžios institucijos neprašė, kad pagal Piniginio susitarimo 11 straipsnio 5 dalį per dvi savaites po Reglamento (EB) Nr. 2182/2004 priėmimo būtų surengtas pagal Piniginio susitarimo 14 straipsnį įsteigto Jungtinio komiteto posėdis, siekiant atnaujinti Piniginio susitarimo B priedą. Todėl Komisija privalo pakeisti Piniginio susitarimo A ir B priedus.
            
         
               (13)
            
            
               2004 m. birželio 17 d. ir 2005 m. birželio 16 d. posėdžiuose Komisija informavo Jungtinį komitetą apie būtinybę atnaujinti Piniginio susitarimo A ir B priedus. Jungtinis komitetas atsižvelgė į Komisijos poziciją,
            
         NUSPRENDĖ:
   Vienintelis straipsnis
   Europos bendrijos vardu veikiančios Prancūzijos Respublikos Vyriausybės ir Jo Šviesybės Monako Kunigaikščio Vyriausybės piniginio susitarimo priedai pakeičiami šio sprendimo priedų tekstu.
   
      Priimta Briuselyje, 2006 m. rugpjūčio 2 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 142, 2002 5 31, p. 59.
   
      (2)  OL L 283, 2001 10 27, p. 28.
   
      (3)  OL L 372, 1986 12 31, p. 1.
   
      (4)  OL L 178, 2003 7 17, p. 16.
   
      (5)  OL L 168, 2002 6 27, p. 43.
   
      (6)  OL L 35, 2003 2 11, p. 1.
   
      (7)  OL L 145, 2004 4 30, p. 1.
   
      (8)  OL L 114, 2006 4 27, p. 60.
   
      (9)  OL L 43, 1997 2 14, p. 25.
   
      (10)  OL L 149, 2001 6 2, p. 1.
   
      (11)  OL L 140, 2000 6 14, p. 1.
   
      (12)  OL L 373, 2004 12 21, p. 1.
   
      A PRIEDAS
      1.   86/635/EEB
      1986 m. gruodžio 8 d. Tarybos direktyva dėl bankų ir kitų finansų įstaigų metinės finansinės atskaitomybės ir konsoliduotos finansinės atskaitomybės (dėl nuostatų, taikomų kredito įstaigomis)
      
         (OL L 372, 1986 12 31, p. 1)
      
      su pakeitimais, padarytais:
      2001/65/EB
      2001 m. rugsėjo 27 d. Europos Parlamento ir Tarybos direktyva, iš dalies keičianti Direktyvas 78/660/EEB, 83/349/EEB ir 86/635/EEB dėl vertinimo taisyklių rengiant tam tikrų bendrovių, taip pat bankų ir kitų finansų įstaigų metinę ir konsoliduotą atskaitomybę
      
         (OL L 283, 2001 10 27, p. 28)
      
      2003/51/EB
      2003 m. birželio 18 d. Europos Parlamento ir Tarybos direktyva, iš dalies keičianti Tarybos direktyvas 78/660/EEB, 83/349/EEB, 86/635/EEB ir 91/674/EEB dėl tam tikrų tipų bendrovių, bankų ir kitų finansų įstaigų bei draudimo įmonių metinės finansinės atskaitomybės ir konsoliduotos finansinės atskaitomybės
      
         (OL L 178, 2003 7 17, p. 16)
      
      2.   89/117/EEB
      1989 m. vasario 13 d. Tarybos direktyva dėl valstybėje narėje įsteigtų kredito ir finansų įstaigų, kurių pagrindinės buveinės yra kitoje valstybėje narėje, filialų prievolių, susijusių su metinės finansinės atskaitomybės dokumentų skelbimu
      
         (OL L 44, 1989 2 16, p. 40)
      
      3.   93/6/EEB
      1993 m. kovo 15 d. Tarybos direktyva dėl investicinių įmonių ir kredito įstaigų kapitalo pakankamumo (dėl nuostatų, taikomų kredito įstaigoms)
      
         (OL L 141, 1993 6 11, p. 1)
      
      su pakeitimais, padarytais:
      2002/87/EB
      2002 m. gruodžio 16 d. Europos Parlamento ir Tarybos direktyva dėl finansiniam konglomeratui priklausančių kredito įstaigų, draudimo įmonių ir investicinių firmų papildomos priežiūros, iš dalies pakeičianti Tarybos direktyvas 73/239/EEB, 79/267/EEB, 92/49/EEB, 92/96/EEB, 93/6/EEB ir 93/22/EEB bei Europos Parlamento ir Tarybos direktyvas 98/78/EB ir 2000/12/EB
      
         (OL L 35, 2003 2 11, p. 1)
      
      2004/39/EB
      2004 m. balandžio 21 d. Europos Parlamento ir Tarybos direktyva dėl finansinių priemonių rinkų, iš dalies keičianti Tarybos direktyvas 85/611/EEB, 93/6/EEB ir Europos Parlamento ir Tarybos direktyvą 2000/12/EB bei panaikinanti Tarybos direktyvą 93/22/EEB
      
         (OL L 145, 2004 4 30, p. 1
         )
      4.   93/22/EEB
      1993 m. gegužės 10 d. Tarybos direktyva dėl investicinių paslaugų vertybinių popierių srityje (dėl nuostatų, taikomų finansų įstaigoms), išskyrus III ir IV antraštines dalis – Direktyva, panaikinta Direktyva 2004/39/EB, su pakeitimais, padarytais Direktyva 2006/31/EB, nuo 2007 m. lapkričio 1 d. (žr. toliau)
      
         (OL L 141, 1993 6 11, p. 27)
      
      5.   94/19/EB
      1994 m. gegužės 30 d. Europos Parlamento ir Tarybos direktyva dėl indėlių garantijų sistemų
      
         (OL L 135, 1994 5 31, p. 5)
      
      6.   98/26/EB
      1998 m. gegužės 19 d. Europos Parlamento ir Tarybos direktyva dėl atsiskaitymų baigtinumo mokėjimų ir vertybinių popierių atsiskaitymų sistemose
      
         (OL L 166, 1998 6 11, p. 45)
      
      7.   2000/12/EB
      2000 m. kovo 20 d. Europos Parlamento ir Tarybos direktyva dėl kredito įstaigų veiklos pradėjimo ir vykdymo, išskyrus III ir IV antraštines dalis,
      
         (OL L 126, 2000 5 26, p. 1)
      
      su pakeitimais, padarytais:
      2000/28/EB
      2000 m. rugsėjo 18 d. Europos Parlamento ir Tarybos direktyva, iš dalies keičianti Direktyvą 2000/12/EB dėl kredito įstaigų veiklos pradėjimo ir vykdymo
      
         (OL L 275, 2000 10 27, p. 37)
      
      2000/46/EB
      2000 m. rugsėjo 18 d. Europos Parlamento ir Tarybos direktyva dėl elektroninių pinigų įstaigų veiklos pradėjimo, vykdymo ir pagrįstos priežiūros
      
         (OL L 275, 2000 10 27, p. 39)
      
      2002/87/EB
      2002 m. gruodžio 16 d. Europos Parlamento ir Tarybos direktyva dėl finansiniam konglomeratui priklausančių kredito įstaigų, draudimo įmonių ir investicinių firmų papildomos priežiūros, iš dalies keičianti Tarybos direktyvas 73/239/EEB, 79/267/EEB, 92/49/EEB, 92/96/EEB, 93/6/EEB ir 93/22/EEB bei Europos Parlamento ir Tarybos direktyvas 98/78/EB ir 2000/12/EB
      
         (OL L 35, 2003 2 11, p. 1)
      
      2004/39/EB
      2004 m. balandžio 21 d. Europos Parlamento ir Tarybos direktyva dėl finansinių priemonių rinkų, iš dalies keičianti Tarybos direktyvas 85/611/EEB, 93/6/EEB ir Europos Parlamento ir Tarybos direktyvą 2000/12/EB bei panaikinanti Tarybos direktyvą 93/22/EEB
      
         (OL L 145, 2004 4 30, p. 1)
      
      8.   2001/24/EB
      2001 m. balandžio 4 d. Europos Parlamento ir Tarybos direktyva dėl kredito įstaigų reorganizavimo ir likvidavimo
      
         (OL L 125, 2001 5 5, p. 15)
      
      9.   2002/47/EB
      2002 m. birželio 6 d. Europos Parlamento ir Tarybos direktyva dėl susitarimų dėl finansinio įkaito
      
         (OL L 168, 2002 6 27, p. 43)
      
      10.   2002/87/EB
      2002 m. gruodžio 16 d. Europos Parlamento ir Tarybos direktyva dėl finansiniam konglomeratui priklausančių kredito įstaigų, draudimo įmonių ir investicinių firmų papildomos priežiūros, iš dalies keičianti Tarybos direktyvas 73/239/EEB, 79/267/EEB, 92/49/EEB, 92/96/EEB, 93/6/EEB ir 93/22/EEB bei Europos Parlamento ir Tarybos direktyvas 98/78/EB ir 2000/12/EB
      
         (OL L 35, 2003 2 11, p. 1)
      
      11.   2004/39/EB
      2004 m. balandžio 21 d. Europos Parlamento ir Tarybos direktyva dėl finansinių priemonių rinkų, iš dalies keičianti Tarybos direktyvas 85/611/EEB, 93/6/EEB ir Europos Parlamento ir Tarybos direktyvą 2000/12/EB bei panaikinanti Tarybos direktyvą 93/22/EEB (dėl kredito įstaigoms taikomų nuostatų ir išskyrus 15, 31–33 straipsnius bei III antraštinę dalį),
      
         (OL L 145, 2004 4 30, p. 1)
      
      su pakeitimais, padarytais
      2006/31/EB
      2006 m. balandžio 5 d. Europos Parlamento ir Tarybos direktyva, iš dalies keičianti Direktyvą 2004/39/EB dėl finansinių priemonių rinkų dėl tam tikrų galutinių terminų
      
         (OL L 114, 2006 4 27, p. 60)
      
   
   
      B PRIEDAS
      1.   97/9/EB
      1997 m. kovo 3 d. Europos Parlamento ir Tarybos direktyva dėl investuotojų kompensavimo schemų
      
         (OL L 84, 1997 3 26, p. 22)
      
      2.   2001/413/TVR
      2001 m. gegužės 28 d. Tarybos pamatinis sprendimas, skirtas kovai su sukčiavimu negrynosiomis mokėjimo priemonėmis ir jų klastojimu
      
         (OL L 149, 2001 6 2, p. 1)
      
      3.   (EB) Nr. 2182/2004
      2004 m. gruodžio 6 d. Tarybos reglamentas dėl į euro monetas panašių medalių ir žetonų
      
         (OL L 373, 2004 12 21, p. 1)